Rio 2016 Olympics: Medals Tally | பதக்கப்பட்டியலில் அமெரிக்கா முதலிடம் :சீனாவை பின்னுக்குத் தள்ளியது பிரிட்டன்! #Olympic2016
செய்திகள் விளையாட்டு Posted Date : 12:42 (22/08/2016)	Last updated : 10:41 (23/08/2016)	பதக்கப்பட்டியலில் அமெரிக்கா முதலிடம் :சீனாவை பின்னுக்குத் தள்ளியது பிரிட்டன்! #Olympic2016
பஹரைன் வீராங்கனை ரூத் ஜெபத் 3 ஆயிரம் மீட்டர் ஸ்டீபிள்ச்சேஸ் போட்டியில் தங்கம் வென்றார். ஒலிம்பிக்கில் தங்கப்பதக்கத்துக்காக பஹரைன் 32 ஆண்டுகள் காத்திருக்க வேண்டியது இருந்தது. சுமார் இரண்டரை கோடி மக்கள் தொகை கொண்ட ஐவரி கோஸ்ட் இந்த ஒலிம்பிக்கில் முதல் தங்கப்பதக்கத்தை வென்றது. 52 ஆண்டுகள் இதற்காக ஐவரி கோஸ்ட் காத்திருந்தது. டேக்வான்டோ 80 கிலோ எடைப்பிரிவில் ஷேக் செல்லா சிஸ்சே என்ற வீரர் அந்த நாட்டுக்கு தங்கப்பதக்கத்தை வென்று கொடுத்தார். இதற்கு முன் 1984ம் ஆண்டு ஐவரிகோஸ்ட் வெள்ளி வென்றிருந்தது.
அமெரிக்க ஜிம்னாஸ்டிக் வீராங்கனை சிமோன் பைல்ஸ் ரியோ ஒலிம்பிக்கில் 4 தஙகப்பதக்கம் ஒரு வெள்ளி வென்று அசத்தினார். பேலன்ஸ் பீம் பிரிவில் மட்டும்தான் சிமோனுக்கு வெள்ளிப்பதக்கம் கிடைத்தது. மற்ற அனைத்துப் பிரிவிகளிலும் சிமோன் தங்கம் அறுவடை செய்தார். 19 வயது அமெரிக்க நீச்சல் வீராங்கனை கேத்தே லெடிக்கி இந்த ஒலிம்பிக்கில் 4 தங்கப்பதக்கங்களை வென்று அசத்தினார். 200 , 400 மீட்டர் ஃபிரீ ஸ்டைல், 800 மீட்டர் ஃபிரீ ஸ்டைல், 2×100 பிரீஸ்டைல் பிரிவுகளில் வெள்ளி வென்று அசத்தினார். ஒலிம்பிக்கில் இதுவரை 5 தங்கப்பதக்கங்களையும் 1 வெள்ளியையும் கேத்தே லெடிகி வென்றுள்ளார்.